หนีภาษี10ล้านขึ้นไป ใช้กฎหมายปปง.ฟันคดีร้ายแรง
กรมสรรพากรแก้กฎหมาย หนีหรือเลี่ยงภาษี 10 ล้านขึ้นไป ใช้กฎหมาย ปปง.ฟันคดีร้ายแรง
3 เม.ย. 2560

กรมสรรพากรแก้กฎหมาย หนีหรือเลี่ยงภาษี 10 ล้านขึ้นไป ใช้กฎหมาย ปปง.ฟันคดีร้ายแรงเมื่อวันที่ 2 เม.ย.ที่ผ่านมา ราชกิจจานุเบกษาเผยแพร่พระราชบัญญัติ (พ.ร.บ.) แก้ไขเพิ่มเติม ประมวลรัษฎากร (ฉบับที่ 45) พ.ศ. 2560 มาตรา 37 ตรี ความผิดตามมาตรา 37 มาตรา 37 ทวิ หรือมาตรา 90/4 ที่ผู้กระทำความผิดเป็นผู้มีหน้าที่เสียภาษี และเป็นความผิดเกี่ยวกับจำนวนภาษีที่หลีกเลี่ยงหรือฉ้อโกงตั้งแต่ 10 ล้านบาท/ปีภาษีขึ้นไป หรือภาษีอากรที่ขอคืนโดยความเท็จ โดยฉ้อโกงตั้งแต่ 2 ล้านบาท/ปีภาษีขึ้นไป และผู้มีหน้าที่เสียภาษีได้กระทำในลักษณะที่เป็นกระบวนการหรือเป็นเครือข่าย โดยสร้างธุรกรรมอันเป็นเท็จ เพื่อหลีกเลี่ยงหรือฉ้อโกงภาษี ให้ถือว่าเป็นความผิดมูลฐานตามกฎหมายว่าด้วยการป้องกันและปราบปรามการฟอกเงินทั้งนี้ เหตุผลในการประกาศกฎหมายนี้คือ เนื่องจากไทยในฐานะสมาชิกผู้ร่วมก่อตั้ง Asia/Pacific Group on Money Laundering (APG) ต้องปฏิบัติตามข้อบังคับที่กำหนดให้ประเทศสมาชิกต้องปฏิบัติตามข้อแนะนำของ Financial Action Task Force (FATF) ในการกำหนดให้อาชญากรรมเกี่ยวกับภาษีอากรที่มีลักษณะร้ายแรงเป็นความผิดมูลฐานตามกฎหมายว่าด้วยการป้องกันและปราบปรามการฟอกเงิน จึงกำหนดให้การกระทำความผิดเกี่ยวกับการเลี่ยงภาษี และการฉ้อโกงภาษีที่มีลักษณะเป็นอาชญากรรมร้ายแรง เป็นความผิดตามกฎหมายว่าด้วยการป้องกันและปราบปรามการฟอกเงิน